cyanic-selkie/wikianc huggingface dataset:
கிளென் மாக்சுவெல்
2013 பெப்ரவரியில், இந்தியன் பிரீமியர் லீக்கின் மும்பை இந்தியன்ஸ் அணி இவரை 1 மில்லியன் அமெரிக்க டாலர்களுக்கு வாங்கியது. 2013 மார்ச் மாதத்தில் தனது முதலாவது தேர்வு ஆட்டத்தை இந்திய அணிக்கு எதிராக ஐதராபாதில் விளையாடினார்.
2012
2012 இந்தியன் பிரீமியர் லீக் தொடரில் டெல்லி டேர்டெவில்ஸ் அணிக்காக விளையாடினார். இந்த அணியில் இடம்பெற்றிருந்த டிராவிஸ் பிட் அணியிலிருந்து பின்வாங்கியதனால் இவருக்கு விளையாட வாய்ப்பு கிடைத்தது. அதிரடி மட்டையாளராகவும், வலது கை புறத்திருப்ப பந்து வீச்சாளராகவும் சிறந்த களதடுப்பாளராகவும் சகலத் துறையராக விளங்கி அணியில் சிறப்பாக செயல்பட்டார்.
2013
2013 ஆம் ஆண்டின் இந்தியன் பிரீமியர் லீக் போட்டியில் மும்பை இந்தியன்ஸ் அணி இவரை 1 மில்லியன் அமெரிக்க டாலர் மதிப்பில் ஏலத்தில் எடுத்தது.
2014
இந்தியன் பிரீமியர் லீக் நிருவாகத்தின் கொள்கையின்படி இவர் மும்பை இந்தியன்ஸ் அணியில் இருந்து நீக்கப்பட்டார். பின் இவரை கிங்சு இலெவன் பஞ்சாபு அணி இவரை 6 கோடி ரூபாய் மதிப்பில் இவரை ஏலத்தில் எடுத்தது. 2014 இந்தியன் பிரீமியர் லீக் போட்டித் தொடரின் முதல் போட்டியில் சென்னை சூப்பர் கிங்ஸ் அணிக்கு எதிராக விளையாடினார். இந்தப் போட்டியில் 43 பந்துகளில் 95 ஓட்டங்கள் எடுத்தார். இதில் 15 நான்குகளுக், இரு ஆறுகளும் அடங்கும். இதனால் 206 எனும் இலக்கினை 18.5 ஓவர்களில் எடுத்து வெற்றி பெற உதவினார். பின் இரண்டாவது போட்டியில் ராஜஸ்தான் ராயல்ஸ் அணிக்கு எதிரான போட்டியில் 45 பந்துகளில் 89 ஓட்டங்கள் எடுத்து அணியை வெற்றி பெற உதவினார். மூன்றாவது போட்டியில் சன்ரைசர்ஸ் ஐதராபாத் அணிக்கான மூன்றாவது போட்டியில் 43 பந்துகளில் 95 ஓட்டங்கள் எடுத்தார். இதில் 9 ஆருகளும், ஐந்து நான்குகளும் அடங்கும். அணிஅயை வெற்றிபெறச் செய்து ஆட்ட நாயகன் விருதினைப் பெற்றார். இது இவர் பெறும் மூன்றாவது ஆட்டநாயகன் விருதினைப் பெற்றார். மே 7, 2014 இல் சென்னை சூப்பர் கிங்ஸ் அணிக்கு எதிரான போட்டியில் 38 பந்துகளில் 90 ஓட்டங்கள் எடுத்தார். இதில் ஆறு நான்குகளும், எட்டு ஆறுகளும் அடங்கும்.மேலும் சுரேஷ் ரைனாவின் இலக்கினை வீழ்த்தினார். நான்காவது முறையாக ஆட்ட நாயகன் விருதினைப் பெற்றார். இந்தப் போட்டியில் பஞ்சாப் அணி 231 ஓட்டங்கள் எடுத்தார். இதன்மூலம் இந்தத் தொடரில் அதிக ஓட்டங்கள் எடுத்த அணி எனும் சாதனையைப் படைக்க உதவினார். இந்தத் தொடரில் அதிக ஓட்டங்கள் எடுத்த வீரர்களின் தரவரிசையில் மூன்ராவது இடம் பிடித்தார். இவரின் சராசரி 34.50 ஆகும்.
2015
2015 இந்தியன் பிரீமியர் லீக் தொடரிலும் கிங்சு இலெவன் பஞ்சாபு அணிக்காக விளையாடினார். ஆனால் இந்தத் தொடரில் இவர் சிறப்பான ஆட்டத்தை வெளிப்படுத்தத் தவறினார். 11 போட்டிகளில் விளையாடி 145 ஓட்டங்கள் மட்டுமே எடுத்தார். அதிகபட்ச ஓட்டம் 43, இவரின் சராசரி 13.18 ஆகும்.
கமல் கும்பர்
thumb| 8 மார்ச் 2022 அன்று கமல் கும்பருக்கு [[நாரி சக்தி விருது இந்தியக் குடியரசுத் தலைவரால் வழங்கப்பட்ட போது]] கமல் கும்பர் (Kamal Kumbhar) என்பவர் இந்தியச் சமூக தொழில்முனைவோர், "தொடர் தொழில்முனைவோர் " ஆவார். இவர் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தின் நிறுவனர் ஆவார்.
கிளென் மாக்சுவெல்
வெளி இணைப்புகள்
பகுப்பு:வாழும் நபர்கள் பகுப்பு:1988 பிறப்புகள் பகுப்பு:ஆஸ்திரேலியத் துடுப்பாட்டக்காரர்கள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:சர்ரே துடுப்பாட்டக்காரர்கள் பகுப்பு:யார்க்சையர் துடுப்பாட்டக்காரர்கள்
கமல் கும்பர்
ஆரம்ப கால வாழ்க்கை
மகாராட்டிராவின் உஸ்மானாபாத்தில் ஒரு தினக்கூலித் தொழிலாளிக்கு மகளாகப் பிறந்தவர் கமல் கும்பர். வறுமையில் வாடிய இவர் கல்வி கிடைக்காமல் வளர்ந்தார். இளம் வயதிலேயே திருமணம் செய்து மணவாழ்க்கையில் தோல்வியடைந்ததால், பொருளாதார ரீதியாக நலிவுற்றார்.
தொழில்
கும்பர் மகளிர் சுயஉதவிக் குழுக்களில் சேர்ந்து, 500 ரூபாய் முதலீட்டில் வளையல் விற்கும் சிறு வணிகத்தைத் தொடங்கினார். இரண்டு ஆண்டுகளுக்குப் பிறகு, இவர் மகாராட்டிராவில் பெண்கள் கூட்டமைப்பை வழிநடத்தினார்.
2,000 ரூபாய் முதலீட்டில் கமல் கோழிப்பண்ணை மற்றும் ஏக்தா தயாரிப்பாளர் நிறுவனத்தை 1998-ல் தொடங்கினார். இந்நிறுவனம் மாதந்தோறும் சுமார் ரூ.1 லட்சம் வரை பொருட்களை விற்பனை செய்கிறது. இவர் தனது மாநிலத்தைச் சேர்ந்த 5,000க்கும் மேற்பட்ட பெண்களுக்கு இதுபோன்ற நிறுவனங்களை அமைத்து தன்னிறைவு அடைய வழிகாட்டியுள்ளார்.
2012ஆம் ஆண்டில், இவர் ஒரு எரிசக்தி தொழில்முனைவோராக ஆனார். 3000க்கும் மேற்பட்ட வீடுகளில் சூரிய சக்தியில் இயங்கும் சாதனங்களை ஒளிரச் செய்தார், "தூய்மையான எரிசக்தியில் பெண்கள்" என்ற "சக்தி பெண்கள்" பயிற்சிக்குப் பிறகு, மகாராட்டிரா மற்றும் பீகார் முழுவதும் 1100 பெண்களுக்குப் பயிற்சி அளித்தார். "தொடர் தொழில்முனைவோர்" என்று அழைக்கப்படும் ஆறு வணிக முயற்சிகளை இவர் செயல்படுத்தி வருகின்றார். இவர் விவசாயம் சார்ந்த வணிகங்களுக்குச் சொந்தமானவர்.
கே. பி. ராஜேந்திர பிரசாத்
'''கே. பி. ராஜேந்திர பிரசாத்' (K. P. Rajendra Prasad'') (03 மே 1954 – 14 பெப்ரவரி 2020) ஓர் இந்திய அரசியல்வாதி ஆவார். தமிழ்நாட்டின் முன்னாள் சட்டமன்ற உறுப்பினரும் அமைச்சரும் ஆவார். 2001 ஆம் ஆண்டு தமிழக சட்டமன்றத் தேர்தலில்கன்னியாகுமரி மாவட்டத்தில் பத்மநாபபுரம் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தமிழக மீன்வளத்துறை அமைச்சராக 2001 மே முதல் 2002 மார்ச்சு வரை பணியாற்றினார்.
இவருக்கு கேரள மாநிலம் திருவனந்தபுரம் அனந்தபுரி மருத்துவமனையில் மேல் சிகிச்சைக்காக அனுமதிக்கப்பட்டு தீவிர சிகிச்சை அளிக்கப்பட்டு வந்த நிலையில் 2020 பெப்ரவாி 14 அன்று மாலை சிகிச்சை பலனின்றி காலமானார்.
மேற்கோள்கள்
பகுப்பு:1954 பிறப்புகள் பகுப்பு:2020 இறப்புகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
குல்தீப் சிங் சந்த்புரி
வெளி இணைப்புகள்
பகுப்பு:1940 பிறப்புகள் பகுப்பு:2018 இறப்புகள் பகுப்பு:சீக்கியர்கள் பகுப்பு:இந்தியப் படைத்துறையினர்
தானம் ஊராட்சி
தானம் ஊராட்சி (Thanam Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள உளுந்தூர்பேட்டை வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1608 ஆகும். இவர்களில் பெண்கள் 805 பேரும் ஆண்கள் 803 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மரிச்சிலம்பு
மரிச்சிலம்பு (MARICHILAMPU) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் பத்தொன்பதாவது எண் கொண்ட வருவாய் கிராமம் (கிராம எண்:19) ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, மரிச்சிலம்பு கிராமத்தில் 889 வீடுகள் உள்ளது. இக்கிராமத்தில் 3282 பேர் வசிக்கின்றார்கள். பாலின விகிதம் 50.37 %. இதில் 1653 பேர் ஆண்கள்; 1629 பேர் பெண்கள். இக்கிராமத்தில் ஆரம்பப் பள்ளி 4ம், நடுநிலைப் பள்ளி 1ம் உள்ளது. higher secondary school,
முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
அடிக்குறிப்பு
பகுப்பு:திண்டுக்கல் மாவட்டத்தில் உள்ள கிராமங்கள்
பெத்தனபள்ளி ஊராட்சி
பெத்தனபள்ளி ஊராட்சி (Peththanapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கிருஷ்ணகிரி வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5093 பேர் ஆவர். இவர்களில் பெண்கள் 2430 பேரும் ஆண்கள் 2663 பேரும் அடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கிருஷ்ணகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பாம்பன் மாரியம்மன் கோயில்
பாம்பன் மாரியம்மன் கோயில் தமிழ்நாட்டில் இராமநாதபுரம் மாவட்டம், பாம்பன் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கியத் திருவிழா நடைபெறுகிறது.
கச்சோளம்
கச்சோளம் (Kaempferia galanga) இது பூக்கும் தாவர வகையைச் சார்ந்த ஒருவித்திலை தாவரம் ஆகும். இது ஒரு இஞ்சி குடும்பத்தில் ஒரு வகையாகும். இத்தாவரம்இந்தோனேசியா, தெற்கு சீனா, தைவான், கம்போடியா மேலும் இந்தியாவில் பல பகுதிகளிலும் பரவியுள்ளது.
வெளி இணைப்புகள்
பகுப்பு:இஞ்சிக் குடும்பம்
உதய பிரதாப் சிங்
உதய பிரதாப் சிங் (Uday Pratap Singh) என்பவர் இந்திய அரசியல்வாதியும், மத்தியப் பிரதேச மாநிலத்தின் ஹோஷங்காபாத் (மக்களவைத் தொகுதி) 15வது மக்களவை, 16வது மற்றும் 17வது மக்களவை உறுப்பினர் ஆவார். இவர் இந்தியத் தேசிய காங்கிரசின் வேட்பாளராகப் போட்டியிட்டு 15வது மக்களவைக்குத் தேர்ந்தெடுக்கப்பட்டார். பின்னர் பாரதிய ஜனதா கட்சியில் சேர்ந்தார். 2014 மற்றும் 2019 மக்களவைத் தேர்தல்களில் பாஜக சார்பில் போட்டியிடுட்டு வெற்றிபெற்றார்.
மேற்கோள்கள்
பகுப்பு:1964 பிறப்புகள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:வாழும் நபர்கள்
ஒரு புல்லாங்குழல் அடுப்பூதுகிறது
ஒரு புல்லாங்குழல் அடுப்பூதுகிறது என்பது 1983 இல் வெளிவந்த தமிழ்த் திரைப்படமாகும். இத்திரைப்படத்தை இயக்குனர் மௌலி இயக்கியிருந்தார். மேடை நாடகமாக வெளிவந்த இக்கதை பின்னர் திரைப்படமாக உருவாகியது. 'மிக குறைந்த செலவில் எடுக்கப்பட்ட திரைப்படம் இது.'  என்கிறார் இத்திரைப்படத்தின் இயக்குனரும் நடிகருமான மௌலி.
நடிகர்கள்
மௌலி, பூர்ணிமா பாக்கியராஜ், எஸ். வி. சேகர், சரிதா, மோகனப்பிரியா, ஷீலா, சிங்காரம், ஜெயகோபி, எம்.எஸ்.பாஸ்கர், ராக்கெட் ராமநாதன், சத்யேந்திரா மற்றும் பலர் நடித்துள்ளனர். ஷியாம் இசையமைத்துள்ளார்.
சான்றுகள்
பகுப்பு:சரிதா நடித்த திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:எஸ். வி. சேகர் நடித்த திரைப்படங்கள் பகுப்பு:பூர்ணிமா பாக்கியராஜ் நடித்த திரைப்படங்கள் பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஆன்ட்ரே போதா
ஆன்ட்ரே போதா (Andre Botha, பிறப்பு: செப்டம்பர் 12, 1975), அயர்லாந்து அணியின் சகலதுறை ஆட்டக்காரர்களில் ஒருவர். இவர் வலதுகை துடுப்பாளரும், வலதுகை மிதவேக பந்துவீச்சுசாளருமாவார். களத்தடுப்பிலும் இவரின் பணி குறிப்பிடத்தக்கது.
பகுப்பு:அயர்லாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள்
எமிலி இலக்தவால்லா
கல்வி
இவர் ஆம்கெர்சுட்டு கல்லூரியில் புவியியலிலரிளங்கலைப் பட்டம் பெற்றார்; 2000 இல் பிரவும் பல்கலைக்கழகத்தில் கோள்புவியியலில் மூதறிவியல் பட்டம் பெற்றார்.
வாழ்க்கைப் பணி
இவர் ஆம்கெர்சுட்டில் கலவியை முடித்ததும் 1996 முதல் 1998 வரை இல்லினாயிசு, இலேக் பாரெசுட்டுவில் உள்ள கவுண்டிரி பகற்பள்ளியில் ஆராம் வகுப்பு முதல் எட்டாம் வகுப்புவரை அறிவியல் பாடம் கற்பித்துள்ளார்.
இவர்1997 இல் கலீலியோ விண்வெளிக்கலத்தில் இருந்து பெற்ற வியாழனின் இருநிலாக்களான அயோ, ஐரோப்பா ஆகியவற்றின் படிமங்களைக் கொண்டு செய்யப்பட்ட ஒப்புருவாக்கத் திட்டத்தால் ஊக்கமும் ஆர்வமும் பெற்ற இவர்  கோள்களின் புவியியற் கட்டமைப்பைத் தன்னந்தனியாக ஆய்வு செய்ய முடிவெடுத்தார்.
சொந்த வாழ்க்கை
இவர் தன் கணவர் பொருளியலாளர் தாரியசு இலக்தவால்லாவுடன் இலாசு ஏஞ்சலீசில் வாழ்கிறார். இவர்கள் இருவரும் ஆம்கெர்சுட்டில் இளவல் பட்டப் பட்டம் படிக்கும்போது 1990 களில் முதலில் சந்தித்துள்ளனர். இவர்களுக்கு இரண்டு பெண்கள் உண்டு.
வெளி இணைப்புகள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:கோள் அறிவியலாளர்கள் பகுப்பு:அமெரிக்க வானியலாளர்கள் பகுப்பு:அமெரிக்க அறிவியல் எழுத்தாளர்கள் பகுப்பு:அமெரிக்க வலைப்பதிவாளர்கள் பகுப்பு:பெண் வானியலாளர்கள் பகுப்பு:பெண் கோள் அறிவியலாளர்கள்
பாலிங்
பாலிங் (மலாய்: Baling; ஆங்கிலம்: Baling; சீனம்: 华玲县) என்பது மலேசியா, கெடா, பாலிங் மாவட்டத்தில் உள்ள ஒரு நகரம். தாய்லாந்து நாட்டின் தெற்கே இருக்கும் பெத்தோங் நகருக்கு மிக அருகில் இந்தப் பாலிங் நகரம் அமைந்து உள்ளது. சுங்கை பட்டாணி நகரில் இருந்து 56 கி.மீ. வடக்கே உள்ளது.
கெடா மாநிலத்தில் 12 மாவட்டங்கள் உள்ளன. அந்த மாவட்டங்களில் ஒரு மாவட்டத்தின் பெயர் பாலிங் மாவட்டம். அந்த மாவட்டத்தில் தான் பாலிங் நகரம் அமைந்து உள்ளது.
பொது
மலேசிய வரலாற்றில் சிறப்பு பெற்ற நகரங்களில் பாலிங் நகரமும் ஒன்றாகும். 1948 ஆம் ஆண்டில் இருந்து 1960 ஆம் ஆண்டு வரை, மலாயா கம்னியூஸ்டுப் போராளிகளுக்கு எதிராகப் பாலிங் மாவட்டத்தில் அவசரகாலப் பிரகடனம் செய்யப் பட்டது.
மலாயா வரலாற்றில் புகழ்பெற்ற பாலிங் பேச்சுவார்த்தை இங்குதான் நடைபெற்றது. மலாயா கம்னியூஸ்டு கட்சிக்கும் மலாயா அரசாங்கத்திற்கும் இடையே அந்தப் பேச்சுவார்த்தை நடந்தது.
பாலிங் பேச்சு
பாலிங் பேச்சு அல்லது பாலிங் பேச்சுவார்த்தை (மலாய்: Rundingan Damai Baling; ஆங்கிலம்: Baling Talks) எனும் பேச்சுவார்த்தை பாலிங் நகரத்தில், 1955 டிசம்பர் மாதம் 28 - 29-ஆம் தேதிகளில், மலாயா கம்யூனிஸ்டு கட்சிக்கும் (Communist Party of Malaya - CPM); மலாயா அரசாங்கத்திற்கும் இடையே நடந்த அமைதிப் பேச்சு வார்த்தையாகும். பாலிங் அரசாங்க ஆங்கிலப் பள்ளியில் (Government English School) நடைபெற்றது.
மலாயா அவசரகால நிலைமையைத் தீர்க்கும் முயற்சியாக இந்தப் பேச்சுவார்த்தை நடைபெற்றது. இந்தப் பேச்சுவார்த்தையில் மலாயா அரசாங்கத்தைப் பிரதிநிதித்து துங்கு அப்துல் ரகுமான் (Tunku Abdul Rahman), டத்தோ சர் டான் செங் லோக் (Dato Sir Tan Cheng Lock), சிங்கப்பூர் முதலமைச்சர் டேவிட் மார்சல் (David Marshall) ஆகியோர் கலந்து கொண்டனர்.
மலாயா கம்யூனிஸ்டு கட்சி
மலாயா கம்யூனிஸ்டு கட்சியின் சார்பில் சின் பெங் (Chin Peng); அந்தக் கட்சியின் தலைமைச் செயலாளர் ரசீட் மைடின்; மத்திய பிரசார அமைப்பின் தலைவர் சென் தியென் கலந்து கொண்டனர்.
ஒரு சுமுகமான முடிவு காண்பதே அந்த பாலிங் பேச்சுவார்த்தையின் முக்கிய இலக்கு. ஆனால், சின் பெங் முன்வைத்தக் கோரிக்கைளை மலாயா அரசாங்கத் தரப்பினர் ஏற்றுக் கொள்ள மறுத்தனர்.
வெளி இணைப்புகள்
பகுப்பு:மலேசிய நகரங்கள் பகுப்பு:கெடா
விடுபடு திசைவேகம்
விடுபடு திசைவேகம் (escape velocity) எனப்படுவது ஒரு பொருளானது கோளின் ஈர்ப்பு விசையினின்றும் விடுபட்டுச் செல்வதற்குக் கோளின் பரப்பில் அப்பொருளுக்கு அளிக்கப்படவேண்டிய மேல் நோக்கிய சிறும திசைவேகம் ஆகும்.
விண்மீன் அல்லது கோள் போன்ற ஒரு கோள சமச்சீர் முதன்மைப் பொருளின் மையத்தில் இருந்து "d" தொலைவில் விடுபடு வேகம் பின்வரும் சமன்பாட்டால் வழங்கப்படுகிறது:
விளக்கம்
ஒரு பொருளை வானத்தில் வீசியெறிந்தால் புவியீர்ப்பு விசை காரணமாக அதன் வேகம் படிப்படியாகக் குறைந்து ஓர் உயரத்தில் சற்றே நின்று பிறகு அப்பொருள் கீழே விழத் தொடங்குகிறது. அந்தப் பொருளை அதிக விசையுடன் மேலே எறிந்தால் அது அதிக உயரம் சென்ற பிறகு தரையில் விழத் தொடங்குகிறது. பூமியின் ஈர்ப்பு விசை உயரே போகப் போக வலுக்குறையும். பல கிலோ மீட்டர் உயரத்தை எட்டும் படியான விசையுடன் ஒரு பொருளை மேலே வீசினால் அது தனது பயணப் பாதையில் உயர்ந்த இடத்தை எட்டும்போது அதன் மேல் செயல்படும் புவியீர்ப்பு விசை கணிசமாகக் கறைந்திருக்கும். அதனால் அந்த உயரங்களில் அதன் வேகம் குறைகிற வீதம் குறைவாயிருக்கும். அதன் காரணமாகப் பொருள் கூடுதலான உயரத்தைச் சென்றடையும்.
ஒரு பொருளை விசையுடன் மேல் நோக்கி வீசும்போது அதற்கு ஒரு தொடக்கத் திசை வேகமிருக்கும். அப்பொருளின் திசை வேகம் தொடக்கத் திசை வேகத்தில் பாதியாகக் குறையும்போது பொருள் எட்டியிருக்கிற உயரத்தில் புவியீர்ப்பு விசை தரையிலிருப்பதில் பாதிதானிருப்பதாக வைத்துக் கொள்வோம். அதே போல் பொருளின் திசை வேகம் தொடக்கத் திசை வேகத்தில் கால் பங்காகக் குறையும்போது புவியீர்ப்பு விசையும், தரையிலிருப்பதில் கால் பங்குதான் இருக்கும். இந்த நிலையில் பொருள் மேலே போகப் போக புவியீர்ப்பு குறைவதால் அந்த பொருள் நின்று திரும்பிப் பூமியில் விழாது. அது பூமியின் ஈர்ப்பு விசையின் பிடியிலிருந்து தப்பி நிரந்தரமாக விண்வெளிக்குப் போய் விடும். அது போன்று ஒரு பொருள் தப்பிச் செல்ல வேண்டுமானால் அதற்குத் தரவேண்டிய தொடக்கத் திசை வேகத்திற்குத் விடுபடு திசைவேகமென்று பெயர்.
விடுபடு திசைவேகத்தைக் கணித்தல்
m திணிவுள்ள ஒரு பொருள் v_e திசைவேகத்துடன் மேல்நோக்கி எறியப்படும் போது, அதன் இயக்க ஆற்றல் குறைந்து செல்ல, மாறாக அதன் நிலை ஆற்றல் அதிகரிக்கும். ஒரு குறிப்பிட்ட இடத்தில் அதன் நிலை ஆற்றல் தொடக்க இயக்க ஆற்றலுக்குச் சமனாகும் போது பொருள் கண நேரம் நின்று, கீழ்நோக்கி வர ஆரம்பிக்கும். எனவே, பொருள் புவியின் கவர்ச்சியைத் தாண்டிச் செல்ல வேண்டுமானால், அதன் மீது அவ்வெல்லையிலுள்ள நிலை ஆற்றலுக்குச் சமமான இயக்க ஆற்றலைத் தரவேண்டும்.
இங்கு
G, ஈர்ப்பு மாறிலி (gravitational constant),
M, பொருள் எந்தக் கோளிலிருந்து எறியப்படுகிறதோ அதன் திணிவு,
m, எறியப்படும் பொருளின் திணிவு,
பூமியில் ஒரு பொருளை விநாடிக்கு 11.2 கிலோ மீட்டர் என்ற தொடக்கத்திசை வேகத்துடன் மேல் நோக்கி வீசினால் அது தப்பியோடி விடும். பூமியை விட நிறை அதிகமான கோள்களில் தப்பித்தல் திசைவேகம் இன்னும் அதிகமாகவும் பூமியை விட நிறை குறைந்ந கோள்களில் குறைவாகவுமிருக்கும்.
மேற்கோள்கள்
பகுப்பு:வானியல்
செங்கோட்டை ஊராட்சி
செங்கோட்டை ஊராட்சி (Shencottai Gram Panchayat), தமிழ்நாட்டின் தூத்துக்குடி மாவட்டத்தில் உள்ள புதூர் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 591 பேர் ஆவர். இவர்களில் பெண்கள் 293 பேரும் ஆண்கள் 298 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மோனோபொட்டாசியம் பாசுபேட்டு
மோனோபொட்டாசியம் பாசுபேட்டு (Monopotassium phosphate) (இது பொட்டாசியம் டைஐதரசன்பாசுபேட்டு, அல்லது ஒற்றைகாரத்துவ பொட்டாசியம் பாசுபேட்டு எனவும் அழைக்கப்படுகிறது) என்பது KH2PO4 என்ற மூலக்கூற்று வாய்ப்பாட்டை உடைய கனிமச் சேர்மம் ஆகும். இருபொட்டாசியம் பாசுபேட்டு (K2HPO4).(H2O)x) உடன் சேர்த்து இது பெரும்பாலும் உரம், உணவு சேர்க்கைப் பொருள் மற்றும் இடையகக் காரணியாகப் பயன்படுத்தப்படுகிறது. இந்த உப்பு பெரும்பாலும் இருபொட்டாசியம் உப்பு மற்றும் பாசுபோரிக் அமிலத்துடன் இணைபடிகமாதலுக்கு உள்ளாகிறது.
அமைப்பு
ஒற்றைபொட்டாசியம் பாசுபேட் பல்உருவ அமைப்பைக் கொண்டுள்ளது. அறை வெப்பநிலையில் இது நான்முகி சமச்சீர் தன்மை கொண்ட பாராமின்தன்மை கொண்ட படிகங்களை உருவாக்குகிறது. –150°செல்சியசு (–238° ஃபாரன்கீட்) என்ற வெப்பநிலைக்கு குளிர்ந்தவுடன் இச்சேர்மம் செஞ்சாய்சதுர சமச்சீர் தன்மையும், ஃபெர்ரோமின்தன்மையும் கொண்ட நிலைக்கு மாறுகிறது. ஐதரசனை டியூட்டீரியத்தால் இடப்பெயர்ச்சி செய்யும்போது, நிலைமாறு வெப்பநிலை –50° செல்சியசு முதல் வரை மாறுகிறது. 190° செல்சியசுக்கு வெப்பப்படுத்தும் போது அதன் கட்டமைப்பை ஒற்றைச் சாய்வு நிலைக்கு மாற்றுகிறது. மேலும், வெப்பமடையும் போது, மோனோபொட்டாசியம் பாசுபேட்டானது, நீர் இழப்பால், பொட்டாசியம் மெட்டாபாசுபேட்டாக, (KPO3) மாறுகிறது.
இயற்பண்புகள்
இதன் மூலக்கூறு நிறை 136.086 கிமோல் ஆகும். இதன் உருகுநிலை 252.6 °செல்சியசு ஆகும். இது நீரில் சிறிதளவு கரையக்கூடியது. ஆல்ககாலில் கரையாது.
வேறு பெயர்கள்
மோனோபொட்டாசியம் டைஐதரசன் பாசுபேட்டு, மோனாேபொட்டாசியம் மோனோபாசுபேட்டு, மோனோபொட்டாசியம் ஆர்த்தோபாசுபேட்டு, பாசுபாரிக் அமிலத்தின் மோனோபொட்டாசியம் உப்பு, பாசுபாரிக் அமிலத்தின் பொட்டாசியம் உப்பு, பொட்டாசியம் டைஐதரசன் பாசுபேட்டு, பொட்டாசியம் டைபாசுபேட்டு, பொட்டாசியம் ஆர்த்தோபாசுபேட்டு ஆகியவை இச்சேர்மத்திற்கு வழங்கப்படும் வேறு பெயர்களாகும்.
உற்பத்தி
பொட்டாசியம் கார்பனேட்டின் மீதான பாசுபாரிக் அமிலத்தின் வினையால் மோனோபொட்டாசியம் பாசுபேட்டு தயாரிக்கப்படுகிறது.
பயன்பாடுகள்
உர-தர ஒற்றை பொட்டாசியம் பாசுபேட்டு தூள் 52% மற்றும் 34%  ஆகியவற்றிற்கு சமானமானதாகும். இந்தக் கலவை நைட்ரசன்-பொட்டாசியம்-பாசுபரசு 0-52-34 என பெயரிடப்பட்டுள்ளது. மோனோபொட்டாசியம் பாசுபேட்டு தூள் பெரும்பாலும் பசுமைக்குடில் வர்த்தகம் மற்றும் நீரியல் தாவர வளர்ப்பு ஆகியவற்றில் ஊட்டச்சத்து மூலமாக பயன்படுத்தப்படுகிறது.
ஒரு படிகமாக, மோனோகால்சியம் பாசுபேட்டு அதன் நேரியல் அல்லாத ஒளியியல் பண்புகளுக்காக குறிப்பிடத்தக்கதாகும். ஒளியியல் குறிப்பேற்றிகளிலும், இரண்டாம் அடுக்குச்சுர உருவாக்கம் (எஸ்.எச்.ஜி) போன்ற நேரியல் அல்லாத ஒளியியல்களிலும் பயன்படுத்தப்படுகிறது.
இது பொட்டாசியம் டைடியூட்ரியம் பாசுபேட்டாக, சிறிதளவு வேறுபட்ட பண்புகளுடன் குறிக்கப்பட வேண்டியதாய் உள்ளது. உயர்ந்த அளவு டியூட்டிரேற்றம் செய்யப்பட்ட பொட்டாசியம் டைடியூட்ரியம் பாசுபேட்டானது நேரியலல்லாத அதிர்வெண மாற்றிகளில் வழக்கமான புரோட்டானேற்றம் செய்யப்பட்ட பொட்டாசியம் மைபாசுபேட்டுக்குப் பதிலாக பயன்படுத்தப்படுகிறது.
குறிப்புகள்
பகுப்பு:நேரியல்சாரா ஒளியியல் பொருட்கள் பகுப்பு:அமில உப்புகள் பகுப்பு:பொட்டாசியம் சேர்மங்கள் பகுப்பு:பாசுபேட்டுகள் பகுப்பு:Articles with changed ChemSpider identifier பகுப்பு:Articles with changed EBI identifier பகுப்பு:Articles without KEGG source
அருண் கேதார்பால்
1971- இந்திய பாக்கித்தான் போரின் போது, பஞ்சாப் பகுதியில் நடைபெற்ற சண்டையில், பாக்கித்தான் படைகளுக்கு எதிராக வீர தீரமாகப் போரிட்டு, பாக்கித்தான் படைகளின் 10 பீரங்கிகளை அழித்து, 16 திசம்பர் 1971 அன்று போரில் வீரமரணமடைந்தார். இறப்பிற்கு இவருக்கு 1971-ஆம் ஆண்டில் பரம் வீர் சக்கரம் விருது வழங்கப்பட்டது.
வெளி இணைப்புகள்
பகுப்பு:1950 பிறப்புகள் பகுப்பு:1971 இறப்புகள் பகுப்பு:மராத்தியர்கள் * பகுப்பு:புனே நபர்கள் பகுப்பு:இந்திய-பாகிஸ்தான் போர்கள் பகுப்பு:இந்தியப் படைத்துறையினர்
கல்யாண் சுந்தரம்
கல்யாண் சுந்தரம் (Kalyan Sundaram) மற்றும் '''கே. வி. கே. சுந்தரம் எனவும் அழைக்கப்பட்ட கல்யாண் வைத்தியநாதன் குட்டூர் சுந்தரம்''', (மே 11,1904 - செப்டம்பர் 23, 1992), இந்தியாவின் முதல் பொதுச் செயலாளராகவும் (1948-58), இந்தியாவின் இரண்டாவது தலைமை தேர்தல் ஆணையராகவும் (20 டிசம்பர் 1958 - 30 செப்டம்பர் 1967) பணிபுரிந்தவர் ஆவார். 1968-71 காலப்பகுதியில் இந்தியாவின் ஐந்தாவது சட்ட ஆனையத்திற்கு அவர் தலைமை தாங்கினார். இந்திய சுதந்திரத்தைத் தொடர்ந்து மொழியியல் கோட்பாடுகளுடன் வரையப்பட்ட மாநிலங்களாக இந்தியாவை உருவாக்கும் வழிகாட்டியாக இருந்த வெள்ளை அறிக்கையை தயாரித்த முக்கிய அதிகாரி ஆவார். இதற்காக, அவர் தனிப்பட்ட நன்றி மற்றும் அதிக பாராட்டுக்களை லார்ட் லூயிஸ் மவுண்ட்பேட்டனிடமிருந்து பெற்றார். அவர் ஒரு சமஸ்கிருத அறிஞர் ஆவார், சமஸ்கிருத எழுத்தாளர் காளிதாசனின் படைப்புகளை ஆங்கில பார்வையாளர்களுக்கு மொழி பெயர்த்தார். சுந்தரம் 1968 ஆம் ஆண்டில் இந்திய அரசால் வழங்கப்பட்ட இரண்டாவது உயர்ந்த குடிமகன் விருதான பத்ம விபூசண் விருதைப் பெற்றார்.
சொந்த வாழ்க்கை மற்றும் கல்வி
சுந்தரம், சென்னை மாகாணத்திலுள்ள குட்டூர் கிராமத்தைச் சேர்ந்தவர். அவர் 1904 இல்,ஒரு பேராசிரியருக்குப்  பிறந்தார். இவர், ஆக்ஸ்போர்டிலுள்ள மாநிலக் கல்லூரி மற்றும் கிறிஸ்டி சர்ச்சின் முன்னாள் மாணவராவார். இவர் 1925 இல் இந்திய சிவில் சர்வீஸ் (ஐசிஎஸ்) பயிற்சிக்கு தன்னைப் பதிவு செய்தார். சுந்தரம் இரண்டு முறை திருமணம் செய்து கொண்டார். அவரது முதல் மனைவி லட்சுமி 1934 இல் இறந்தார். பின்னர் அவர் கலைஞரான அமிர்தா ஷெர்கில்லின் சகோதரி இந்திரா ஷெர்கில் என்பவரை மணந்தார். இவர்களுக்கு விவன் என்கிற ஒரு மகன் உண்டு. விவன் ஒரு கலைஞனாக இருந்தார்.
தொழில்
சுந்தரம் 1927 ஆம் ஆண்டு மத்திய மாகாணங்களில் தனது ஐசிஎஸ் தொழில் வாழ்க்கையைத் தொடங்கினார். இவர், 1931 ஆம் ஆண்டு நாக்பூரில் ஒரு சீர்திருத்த அதிகாரியாக மாகாண மட்டத்தில் பணியாற்றுவதற்கு முன்னர் அவர் மாவட்டங்களில் முதன்முதலில் பணியாற்றினார். அங்கு, நீதிபதி ஆணையராக இருந்த சர் ராபர்ட் மக்னியர் பின்னர் சுந்தரம் பற்றிக் குறிப்பிடும் போது, இவர், சில இளைய சட்ட வல்லுநர்களில் ஒருவராக இருந்தார் என கூறியுள்ளார்.
1935 ஆம் ஆண்டில் இந்திய அரசின் சட்டம் அமல்படுத்தப்பட்டது, இது இந்திய மாகாணங்களில் தேர்ந்தெடுக்கப்பட்ட ஒரு சட்டமன்றத்தை அமைப்பதற்கு வழிவகுத்தது. இந்தியா சுதந்திரம் கொடுக்கும் திசையில் முதல் நடவடிக்கைகளில் இதுவும் ஒன்று. சுந்தரம் அதில் ஒரு முக்கிய பங்கு வகித்தார். பிரித்தானிய அதிகாரத்துவம் இந்தியாவை ஆளும் இந்தியாவின் தற்போதைய கட்டமைப்புகளை மறுசீரமைக்க விரும்பியது. ஆங்கிலேயர்கள் கட்டுப்பாட்டிற்குட்பட்ட நூற்றுக்கணக்கான (மன்னர் அரசு) பிரித்தானிய இந்தியாவின் தற்போதைய எல்லைகளை கவனத்தில் எடுத்துக் கொண்டனர். இந்த ஆவணத்தை தயார் செய்ய சுந்தரம் 1936 இல் நியமிக்கப்பட்டார். இந்த வெள்ளை அறிக்கை இந்தியாவை மறுசீரமைப்பதற்கான அடிப்படைத் தளமாக ஆனது; பட்டேல் மற்றும் வி.பி. மேனன் ஆகியோர், உடன்படிக்கைக்குரிய ஓய்வூதியத்திற்காக இந்திய யூனியனுடன் பிரபுக்களை அனுமதிப்பதை உறுதிப்படுத்தவும் பயன்படுத்தினர். சுந்தரம் இந்த வேலையை மேற்பார்வையிட முடிந்தது.
பிற்கால வாழ்க்கை மற்றும் இறப்பு
1958 ஆம் ஆண்டு சட்ட மந்திரி பதவி முடிவடைந்த பின்னர் சுந்தரம் தலைமை தேர்தல் ஆணையர் பதவி வகித்த இரண்டாவது நபர் ஆவார். 1967ஆம் ஆண்டில், 1968இல் சட்ட ஆனையத்தின் தலைவர் பதவியில் இருந்து விலகினார். அதே ஆண்டில் பத்ம விபூசண் விருது பெற்றார். பின்னர், 1971இல், அசாம் மற்றும் நாகாலாந்து எல்லைப் பிரச்சினையில் உதவுவதற்காக மீண்டும் ஆலோசரகராக பணியேற்றார். சுந்தரம், செப்டம்பர் 23, 1992 அன்று, வயது முதிர்வினால் புது தில்லியில் இறந்தார்.
உலக உணவுப் பரிசு
thumb|தலைமை அலுவலகம், [[அயோவா, மாநில தலைநகர்]] உலக உணவுப் பரிசு ( ஆங்கிலம்:World Food Prize) என்பது, பன்னாட்டு விருது ஆகும். இது மானுடவளர்ச்சியை முன்னெடுத்துச் செல்ல பாடுபடும் தனிநபர்களுக்கு அளிக்கப்படுகிறது. அம்மானுடவளர்ச்சியானது, உணவின் தரத்தையும், அளவையும், கிடைக்கும் தன்மையையும் கொண்டு அளவிடப்படுகிறது. வேளாண்மை உயிரியல் தொழில்நுட்ப நிறுவனங்கள் இணைந்த புரவலர்களால், இவ்விருது அளிக்கப்படுகிறது.
தோற்றம்
1985 ஆம் ஆண்டு, நார்மன் போர்லாக் என்ற நோபல் பரிசு பெற்றவரால் இந்த பரிசுத்திட்டம் சிந்தனையாகத் தொடங்கியது. 1990 ஆம் ஆண்டு, ஜான் ரூவான் (John Ruan ) என்ற மானுடநல (philanthropist)விரும்பியும், தொழில் அதிபரின் பெருமுயற்சியால், வேளாண்நிறுவனங்களுடன் ஒருங்கிணைக்கப் பட்டது.
மேற்கோள்கள்
பகுப்பு:உணவுப் பரிசுகள்
இரங்கிதரங்கா
இரங்கிதரங்கா (ஆங்கிலம்:RangiTaranga) ஒரு 2015 ஆம் ஆண்டு கன்னட மொழியில் வெளிவந்த மருமம் நிறைந்த திரைப்படம். இதனை அனூப் பந்தாரி எழுதி, இயக்கியுள்ளார். ஸ்ரீ தேவி எண்டர்டேயின்ர்சு பெயரின் கீழ் எச்.கே.பிரகாஷ் உருவாக்கி வெளியிட்டுள்ளார். இதில் நிரூப் பந்தாரி, ராதிகா சேத்தன், அவந்திகா ஷெட்டி மற்றும் சாயிகுமார் போன்றோர் முதன்மை நடிகர்களாவர். இக்கதையின் சில காட்சிகள் துளுவ நாட்டு மரபினை எடுத்துக்காட்டுகிறது. இந்தத் திரைபப்டத்தின் ஒளிப்பதிவினை அமெரிக்காவின் லேன்ஸ் கப்லான், வில்லியம் டேவிட்சன் ஆகியோர் மேற்கொண்டனர்.
கதைக்களம்
உதகையில் கௌதம் என்பவர் சுற்றத்திலிருந்து தனித்து வாழ்ந்து வரும் எழுத்தாளராவார். அவர் அனஷ்கு என்ற புனைபெயரில் எழுதிவருகிறார். அவர் தன் மனைவிக்கு உறக்கத்தில் தோன்றும் கெடுங்கனவுகளைத் தவிர்க்க மனைவின் சொந்த கிராமமான கமரொட்டுவின், அவளது வீட்டில் சில பரிகாரங்களை செய்ய இருவரும் விரைகின்றனர். அந்த பூர்வீக வீட்டில் அவளுக்கு சில அமானூசிய அனுபவங்கள் ஏற்படுகின்றன. அவ்வூரின் அஞ்சல் நிலைய மேலாளர் கலிங்கா, பள்ளிக்கூட ஆசிரியர் போன்றோரின் நட்பினைப் பெற்ற கௌதம், தாம் தங்கியுள்ள வீட்டில் நிலவும் மருமக் கதையை அறிகிறார்.
இதற்கிடையில், அனஷ்கு எனும் புனைப்பெயரின் பின் இருப்பவர் கௌதம் எனவறியாது, அவரைத் தேடி கமரொட்டு ஊருக்கு சந்தியா எனும் இளம்பெண் விரைகிறார். பின் தனது மனைவி காணாது செல்ல, அவரை தேடி அலையும் கௌதமை கண்டறிந்து, அவரது தேடலுக்கு உதவுகிறார் சந்தியா. ஈற்றில், பல திருப்பும்களைக் கொண்டு கௌதம், தாம் மெய்யாக யார், கமரொட்டு ஊரில் இருக்கும் மருமம் யாதென அறிந்து, தனது மனைவியையும் காப்பாற்றுகிறார்.
சான்றுகள்
பகுப்பு:கன்னடத் திரைப்படங்கள் பகுப்பு:இந்தியத் திரைப்படங்கள் பகுப்பு:2015 திரைப்படங்கள்
திருவள்ளுவர் அரசினர் கலைக் கல்லூரி
திருவள்ளுவர் அரசினர் கலைக் கல்லூரி இந்தியாவின் தமிழ்நாட்டில் இராசிபுரத்தில் செயற்பட்டுவரும் அரசு கலைக்கல்லூரி ஆகும். இக்கல்லூரி 1968ஆம் ஆண்டில் சூலை 11 அன்று நிறுவப்பட்டது. இது, பெரியார் பல்கலைக்கழகத்தின் இணைப்புக் கல்லூரியாக விளங்கி வருகிறது. இக்கல்லூரியில் இருசுழற்சி முறையில் பட்டப்படிப்புகள் வழங்கப்படுகின்றன.
மேற்கோள்கள்
பகுப்பு:நாமக்கல் மாவட்டத்திலுள்ள அரசினர் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள்
சைவானுட்டான அகவல்
சைவானுட்டான அகவல் என்னும் நூல் கமலை ஞானப்பிரகாசர் அவர்களால் இயற்றப்பட்டது.
இது 118 அடிகள் கொண்ட ஆசிரியப்பாவால் ஆனது. அந்தணர் சந்தியாவதனம் செய்வது போலச் சைவாசிரியர் செய்யும் வழிபாட்டு முறைகளை இந்த நூல் கூறுகிறது.
இந்த நூலாசிரியர் பலருக்குத் தீட்சை அளித்துள்ளார். எனவே இந்த நூலைப் பிறருக்குப் பயன்படும் வகையில் உருவாக்கித் தந்துள்ளார்.
திருவாரூரில் வாழ்ந்த உலகநாதன் என்பவர் கேட்டுக்கொண்டதற்கு இணங்க இது இயற்றப்பட்டதாகக் கூறுகின்றனர்.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
லட்சத்தீவு மக்களவைத் தொகுதி
லட்சத்தீவு மக்களவைத் தொகுதி என்பது இந்திய மக்களவைக்கான தொகுதியாகும்.
சான்றுகள்
பகுப்பு:இந்திய மக்களவைத் தொகுதிகள் பகுப்பு:இலட்சத்தீவுகள்
பிடிபடுதல் (துடுப்பாட்டம்)
பிடிபடுதல் (caught) என்பது துடுப்பாட்டத்தில் மட்டையாளரை வீழ்த்தும் முறைகளில் ஒன்றாகும். வீசப்படும் பந்து, பிழை வீச்சாக இல்லாத நிலையில், மட்டையில் பட்டு எந்த களத்தடுப்பு வீரரின் தொடர்பும் இல்லாமல் நிலத்தைத் தொடும் முன்பு களத்தடுப்பு வீரரின் ஒருவரிடம் பிடிபட்டுவிட்டால் பந்தை அடித்த மட்டையாளர் ஆட்டமிழப்பார்.. இது துடுப்பாட்ட விதி 33இல் வரையறுக்கப்படுள்ளது.
மேற்கோள்கள்
பகுப்பு:துடுப்பாட்ட சொல்லியல்
ஜீன் மார்க் சவ்வே
ஜீன் மார்க் சவ்வே (Jean-Marc Sauvé) (பிறப்பு: 28 மே 1949) பிரான்சு அரசின் முன்னாள் துணை ஆலோசகரும், தற்போது பிரான்சு நிர்வாக அறிவியல் நிருவனத்தின் தலைவரும் ஆவார்.
இவர் பிரான்சு நாட்டின் கத்தோலிக்க திருச்சபையினரின் சிறார்கள் மீதான பாலியல் துன்புறுத்தல்கள் குறித்து விசாரணை செய்து 5 அக்டோபர் 2021 அன்று அறிக்கை வெளியிட்டார்.
பிரான்சு நாட்டில் 1950-ஆம் ஆண்டு முதல், 70 ஆண்டுகளாக 2 இலட்சம் முதல் 3 இலட்சம் சிறார்கள் வரை, (பெரும்பாலும் சிறுவர்கள்) கத்தோலிக்க திருச்சபையின் பாதிரியார்கள் மற்றும் திருச்சபை ஊழியர்களாலும் பாலியல் துன்புறுத்தலுக்கு ஆளக்கப்பட்டனர் என இவர் தலைமையிலான தன்னாட்சி விசாரணை ஆணையம் 5 அக்டோபர் 2021 அன்று அறிக்கை வெளியிட்டது.
வெளி இணைப்புகள்
பகுப்பு:பிரெஞ்சு நபர்கள்
அரசியலமைப்பு அறநெறி
அரசியலமைப்பு அறம் அல்லது அரசியலமைப்பு அறநெறி (constitutional morality) என்பது ஒரு குடியரசின் அரசியலமைப்பிலுள்ள முக்கியத் தத்துவங்களைப் பின்பற்றி நடத்தல் ஆகும். அத்துடன், ஒரு சமூகத்தின் தனிப்பட்ட நலன்களையும் கூட்டு நலன்களையும் நிறைவேற்றும் வகையில், அனைத்து தரப்பினரையும் உள்ளடக்கிய, மக்கள்சார் அரசியல் செயல்முறைகளுக்கான உறுதியளிப்பும் இதில் அடங்கும். ஒரு மக்களாட்சி அரசு தனியுரிமை, சமவுரிமை, சார்பின்மை, தோழமை ஆகிய மக்களாட்சியின் சீர்மைகளை நிலைநிறுத்துவதுடன் சட்டத்தின்படி ஆட்சி செய்யவும் வேண்டும்.
அரசியலமைப்பு அறநெறி குறித்த கருத்துகள் இந்திய அரசியலமைப்பின் தொடக்கப் பகுதியிலும் அடிப்படை உரிமைகள் குறித்த பகுதியிலும் (பகுதி III) அரசின் கொள்கையை வழிகாட்டும் கோட்பாடுகள் குறித்த பகுதியிலும் (பகுதி IV) காணப்படுகின்றன.
இக்கட்டுரையில் பயன்படுத்தப்பட்டுள்ள கலைச்சொற்கள்
அரசியலமைப்பு அறம்; அரசியலமைப்பு அறநெறி - constitutional morality; மக்கள்சார் - democratic; தனியுரிமை - liberty; சமவுரிமை - equality; சார்பின்மை - justice; தோழமை - fraternity; சட்டத்தின்படி ஆட்சி - rule of law; தொடக்கப் பகுதி - preamble; அரசின் கொள்கையை வழிகாட்டும் கோட்பாடுகள் - directive principles of state policy. பகுப்பு:அரசியலமைப்புகள் பகுப்பு:இந்திய அரசியலமைப்புச் சட்டம்
எலிசபெத் பிரவுன்
எலிசபெத் பிரவுன் (Elizabeth Brown) (6 ஆகத்து 1830 – 5 மார்ச்சு 1899) ஒரு பிரித்தானிய வானியலாளர் ஆவார். இவர் சூரிய நோக்கீடுகளில், குறிப்பாக அதன் கரும்புள்ளிகள், ஒளிமறைப்புகளின் நோக்கீடுகளில் புலமை வாய்ந்தவர் ஆவார்.
இவர் கிளவுசெசுட்டர்சயரில் உள்ள சிரென்சுசுட்டரில் பிறந்தார். இவருக்கு இவரது தந்தையாராகிய தாமசு பிரவுன் தொலைநோக்கியை அறிமுகப்படுத்தினார். இவர் சூரியப் புள்ளிகளை நோக்கிடு செய்ய தொடங்கினார். இவரது தந்தையார் அவரது 91 ஆம் அகவையில் இறந்ததும், குடும்பப் பணிகள்இன் சுமையில் இருந்து விடுதலை கிடைத்ததால் இவர் உலகம் முழுவது சுற்றி நோக்கீடுகளில் ஈடுபடலானார். இவர் தனது உலகப் பயணம் குறித்து பெயர் குறிப்பிடாமல் இரண்டு நூல்களை எழுதி வெளியிட்டுள்ளார்.
இவர் தன் தந்தையார் 1883 இல் இறந்ததும், இலிவர்பூல் வானியல் கழகத்தில் சேர்ந்தார். அப்போது இந்த வானியல் கழகம் பிரித்தானியா முழுவதும் உள்ள பயில்நிலை வானியலாளரின் கழகமாக விளங்கியது. இவர் சிரென்செசுட்டரில் இருந்து இலிவர்பூலுக்கு 140 கல் தொலைவுக்கு பயணம் செய்து அக்கழகத்தின் கூட்டங்களுக்குச் செல்வார். பிறகு, விரைவிலேயே இவர் அதன் சூரியப் பிரிவின் இயக்குநர் ஆனார்.
அரசு வானியால் கழ்கத்தைப் போலல்லாமல், பிரித்தானிய வானியல் கழகம் தொடக்கம் முதலே பெண் வானியலாளர்களைத் தன் உறுப்பினராக ஏற்றுக்கொண்டது. இவர் 1892 இல் முப்பெண்களில் ஒருவராக, அரசு வானியல் கழக ஆய்வுறுப்பினராகப் பரிந்துரைக்கப்பட்டார். ஆனால், மூவருமே உரிய வாக்கு எண்ணிக்கைப் பெறாததால் ஆய்வுறுப்பினராக முடியவில்லை. இம்மூவரில் மற்ற இருவர் அலைசு எவரெட், அன்னீ இரசல் மவுந்தர் ஆவர்; இதேபோல, 1886 இல் இசிசு போகுசனுக்கான பரிந்துரையும் ஏற்கப்படவில்லை; எனினும், 1915 முதல் பெண் வானியலாளர்கள் அரசு வானியல் கழகத்தில் ஆய்வுறுப்பினராயினர்.
இவர் நினைவலைகளை இரண்டு நூல்களாக வெளியிட்டுள்ளார். அவை நிழலைத் தேடி, வெப்பமண்டலத்தில் சிக்கி என்பன ஆகும். முதல் நூலில் த சூரிய ஒளிமறைப்பினைப் படம்பிடிக்க உலகம் சுற்றிய பட்டறிவை பகிர்ந்துகொள்கிறார். இதில் உலூக் ஓவார்டின் தாக்கம் புலனாகிறது.
இவர் பிரித்தானிய வானியல் கழகத்தை உருவாக்கியவர்களில் ஒருவர்.
மேற்கோள்கள்
பகுப்பு:1830 பிறப்புகள் பகுப்பு:1899 இறப்புகள் பகுப்பு:ஆங்கிலேய வானியலாளர்கள் பகுப்பு:பெண் வானியலாளர்கள் பகுப்பு:பிரித்தானியப் பெண் அறிவியலாளர்கள்
பழையர்
பழையர் என்போர் சங்ககாலத்துப் பழங்குடி மக்கள். தமிழ்நாட்டிலும், தமிழ்நாட்டைத் தாண்டிச் செல்லும் எல்லைப் பகுதிகளிலும் வாழ்ந்துவந்தனர். தழையாடையைத் துணிக்கு மேல் ஒப்பனைக்காக உடுத்தும் பழக்கம் உடையவர்கள். வழிப்போக்கர்களுக்கும் விருந்தளிக்கும் பழக்கம் உள்ளவர்கள். கொற்கையில் வாழ்ந்த இந்த மக்கள் முத்துக் குளித்து வாழ்ந்துவந்தனர்.
பாண்டியனின் கொற்கைத் துறைமுகத்தில் பழையர் பழங்குடி மக்கள் நிறைநிலா நாளின் அந்தி வேளையில் தழையாடை உடுத்திக்கொண்டு முத்துக்களையும், சங்குகளையும் போட்டு கடல் தெய்வத்தை வழிபட்டனர்.
பொருள் தேடிச் சென்ற தமிழர், பழையர் குடிமக்கள் வாழ்ந்த நாட்டைக் கடந்து சென்றனர். அந்த நாட்டில் அவர்களுக்குத் தழையாடை பழையர் மகளிர், கரடி உண்ட புலால் மிச்சிலை மூங்கில் குழாயில் பக்குவப்படுத்திச் சேமித்து வைத்திருந்து எல்லாத் தெருக்களிலும் வழிப்போக்கர்களுக்குப் பகிர்ந்தளித்து உண்பர்.
பழையன் என்னும் பெயர்கொண்ட அரசர்கள் இந்த இனத்தைச் சேர்ந்தவர்கள்.
அடிக்குறிப்பு
பகுப்பு:தமிழர் நாட்டுப்புறவியல்
சுலெஸ்விக்-ஹோல்ஸ்டீனின் இளங்கோ கிரித்தியன் விக்டர்
ஷ்லெஸ்விக்-ஹோல்ஸ்டீனின் இளவரசர் கிரிஸ்டியான் விக்டர் (Prince Christian Victor of Schleswig-Holstein, பிறப்பு: ஏப்ரல் 14 1867, இறப்பு: அக்டோபர் 29 1900), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1867 பிறப்புகள் பகுப்பு:1900 இறப்புகள்
முலைத் தட்டையாக்கல்
நிகழ்படுகை
முலைத் தட்டையாக்கல் கமரூனின் அனைத்து பத்து மண்டலங்களிலும் கடைபிடிக்கப்படுகிறது. மேற்கு மற்றும் நடு ஆப்பிரிக்கா, பெனின், சாட், கோட் டிவார், கினி-பிசாவு, கினி, கென்யா, டோகோ, சிம்பாப்வே பகுதிகளில் கடைபிடிக்கப்படுகிறது. முலை "துடைத்தல்" தென்னாப்பிரிக்காவில் நடைபெறுவதாக அறியப்படுகிறது. கமரூனின் 200 இனக்குழுக்களும் இதில் ஈடுபடுகின்றன. சமயம், சமூக-பொருளியல் நிலை போன்றவைக்கும் முலைத் தட்டையாக்கலுக்கும் தொடர்பில்லை. சூன் 2006இல் செருமானிய வளர்ச்சி முகவை ஒன்று நடத்திய கருத்துக் கணிப்பின்படி நால்வரில் ஒருவருக்கு முலை தட்டையாக்கப்பட்டிருக்கிறது; ஏறத்தாழ நான்கு மில்லியன் சிறுமிகள் பாதிக்கப்பட்டிருப்பதாக மதிப்பிட்டுள்ளது. இந்தக் கருத்துக் கணிப்பின்படி இது பெரும்பாலும் பாலியல் வன்முறைக்கு வாய்ப்புமிக்க நகரப் பகுதிகளிலேயே நடைபெறுகிறது. கமரூனின் கடற்கரையோர தென்கிழக்குப் பகுதியில் 53 விழுக்காடாக உள்ளது. கிறித்தவர்களும் ஆத்மவாதிகளும் வாழும் தென்பகுதியுடன் ஒப்பிடும்போது முசுலிம்கள் வாழும் வடபகுதியில் குறைவாக உள்ளது. இங்கு 10% பெண்களே பாதிப்பிற்குள்ளாயுள்ளனர். சிலர் இதற்கு வடக்குப் பகுதிகளில் இளவயது திருமணங்கள் நடப்பதும் ஒரு காரணமாக இருக்கலாம் என்கின்றனர்.
இந்த நடைமுறை கமரூன் மக்கள் குடிபெயர்ந்துள்ள பிரித்தானியா போன்ற இடங்களுக்கும் பரவியுள்ளதாக அஞ்சப்படுகிறது. கமரூன் பெண்கள் மற்றும் சிறுமியர் வளர்ச்சி அமைப்பு இலண்டனின் பெருநகரக் காவல்துறையுடன் இணைந்து இந்தப் பிரச்சினை குறித்த விழிப்புணர்வை ஏற்படுத்தி வருகின்றது.
வெளி இணைப்புகள்
பகுப்பு:பெண்களுக்கு எதிரான வன்முறை பகுப்பு:மார்பகம்
வருண் சோப்ரா
வருண் சோப்ரா (ஆங்கிலம்: Varun Chopra) 1987 ஜீன் 27 அன்று பிறந்த ஒரு ஆங்கில முதல் தர துடுப்பாட்ட வீரர் ஆவார், மேலும் 2005 ஆம் ஆண்டில் இலங்கைக்கு எதிராகவும், 2006 ல் இந்தியாவுக்கும் எதிரான தொடரில் ஆங்கில 19 வயதிர்குட்படோருக்கான துடுப்பாட்ட அணியின் தலைவராக உள்ளார்.
சோப்ரா இல்ஃபோர்ட் கவுண்டி உயர்நிலைப் பள்ளியில் பயின்றார் மற்றும் இல்ஃபோர்ட் துடுப்பாட்ட கிளப்பில் விளையாடினார்.
எசெக்சில் இளம் துடுப்பாட்ட வீரர்கள் அதிக வீரர்கள் வெளிவருவது சமீபத்தில் இயல்ப்பானது. இதில் முன்னாள் இங்கிலாந்து தொடர் போட்டி மற்றும் ஒருநாள் போடியின் தலைவர் அலெஸ்டர் குக் ஆகியோர் அடங்குவர். வருண் சோப்ரா கணிசமான திறமை கொண்ட தொடக்க துடுப்பாட்ட வீரராவார். அவர் ஏற்கனவே 19 வயதிற்குட்பட்ட இங்கிலாந்து அணியின் தலைவராக ஈர்க்கப்பட்டார், அவரை 2005 ஆம் ஆண்டில் இலங்கை பயணத்தின் போது விரிவான தொடர் போட்டியிலும் வெற்றிக்கு இட்டுச் சென்றார். அவர் தன்னைத்தானே உத்வேகப் படுத்திக் கொண்டார். தொடர்ட் போட்டிகளில் சராசரியாக 48 மற்றும் இரண்டு ஒருநாள் போட்டிகளில் ஒன்றில் அரைசதம் அடித்தார். ஆனால் வாழ்க்கை அவருக்கும் அவரது தரப்பினருக்கும் உடனடியாக கடினமாகிவிட்டது - வங்காள தேசத் குளிர்கால சுற்றுப்பயணத் தொடரில் 11-0 என ஆனது..
மேற்கு ஆஸ்திரேலியாவில் முதல் தர விளியாட்டில் விளையாடுவதற்காக வருண் சோப்ரா 2006 மற்றும் 2007 பருவத்தில் வில்லெட்டன் டிராகன்ஸ் மட்டைப் பந்து அணியில் சேர்ந்தார்.
கிரகாம் கூச் ஒரு நல்ல ரசிகர். அவரை "தனது விளையாட்டில் கடினமாக உழைத்து ஒரு பந்தின் மீது இயற்கையான கண் வைத்திருக்கும் ஒரு புத்திசாலி பையன்" என்று அழைக்கிறார். கூச் ஒரு இந்திய பயிற்சி முகாமில் அவரை முதலில் சந்தித்தார். "அவர் ஒரு நல்ல வீரராகப் பார்த்தார் - நிமிர்ந்து, முன் மற்றும் பின் கால்களை நேராக கவர் திசை வழியாக விளையாட விரும்புகிறார். என்று கூறுனார்.
சோப்ராவின் உள்நாட்டு விளையாட்டு 2006 இல் நன்றாகத் தொடங்கியது - அவர் சாம்பியன்ஷிப் கோப்பையில் அறிமுக வீரரான இவர் ஒரு நூற்றி ஐம்பது ஓட்டங்கள் அடித்தார். மேலும் முதல் அணியில் மெதுவாக தனது அடையாளத்தை உருவாக்கி வருகிறார். கிராண்ட் ப்ளவரை வெளியேற்றினார்.
சோப்ரா 2010 ஆம் ஆண்டுகளின் தொடக்கத்தில் வார்விக்சயர் அணியில் சேர்ந்தார். 2011 ஆம் ஆண்டில், கவுண்டி போட்டிகளில் அடுத்தடுத போட்டிகளில் இரட்டை சதம் அடித்த முதல் வார்விக்ஷயர் மட்டையாட்ட வீரர் ஆனார். வார்விக்ஷயரில் ஏழு, தொடர் வெற்றிகரமான பருவங்களுக்குப் பிறகு, அவர் 2016 ஆண்டில் எசெக்சு அணிக்கு. 2017 மற்றும் 2018 ஆம் ஆண்டுகளில் அலஸ்டைர் குக் விளியாடத போதுதான் அவர் சாம்பியன்ஷிப்பில் விளையாடினார். ஏனெனில் நிக் பிரவுன் மற்றொரு தொடக்க வீரர் நிலையை எடுத்தார். ஆனால் வரையறுக்கப்பட்ட பந்து வீச்சு ஆட்டங்களில் அவர் முதல் தேர்வாக இருந்தார். 2019 ஆம் ஆண்டில் அவர் லண்டன் ஒருநாள் கோப்பையில் 3 சதங்கள் அடித்தார் மற்றும் சராசரியாக 84 ஓட்டங்களைப் பெற்றார், ஆனால் எசெக்சு தகுதி பெறவில்லை.
ஜூலை 2019 இல், யூரோ இருபது- 20 ஸ்லாம் துடுப்பாட்ட போட்டியின் தொடக்க பதிப்பில் ஆம்ஸ்டர்டாம் நைட்ஸ் அணிக்காக விளையாட தேர்வு செய்யப்பட்டார். இருப்பினும், அடுத்த மாதம் போட்டி ரத்து செய்யப்பட்டது.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1987 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
அ. சவுந்தர பாண்டியன்
'''அ. சவுந்தர பாண்டியன்' (A. Soundara Pandian'') ஓர் இந்திய அரசியல்வாதியும், தற்போதைய சட்டமன்ற உறுப்பினரும் ஆவார். இவர் 2006, 2011, 2016 ஆம் ஆண்டுகளில் நடந்த சட்டமன்றத் தேர்தல்களில், இலால்குடி தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:திருச்சி மாவட்ட நபர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள்
டோனுஸ் (திருத்தந்தை)
திருத்தந்தை டோனுஸ் கத்தோலிக்க திருச்சபையின் திருத்தந்தையாக 2 நவம்பர் 676 முதல் 11 ஏப்ரல் 678 வரை ஆட்சி செய்தவர் ஆவார். இவரின் தந்தை உரோமை நகரத்தினரான மௌரிசியுஸ் என்பவர் ஆவார். இத்திருத்தந்தையைப் பற்றி அதிக தகவல்கள் இல்லை.
ஆட்சிகால செயல்பாடுகள்
இவர் தனது ஆட்சியில் புனித பேதுரு பேராலயம் எதிரே உள்ள இடத்தை வெள்ளை பளிங்கு கற்களால் பாதை அமைத்தார். உரோமை நகரில் அமைந்துள்ள ஆலயங்கள் பலவற்றையும் குறிப்பாக புனித பவுல் பேராலயத்தை சீரமைத்தார்.
இவரின் ஆட்சியில் இரிபாரிதுஸ் என்னும் இரவேனா நகரின் பேராயர் திருப்பீடத்தோடு இணைந்ததால் பேராயர் மௌரூசுவினால் ஏற்பட்ட சமயப்பிளவு முடிவுக்கு வந்தது. இவரின் ஆட்சியில் நெஸ்தோரிய திரிபுக் கொள்கையாளர்களின் மடம் ஒன்று உரோமை நகரில் இருப்பது தெரியவந்ததால், அம்மடத்தில் இருந்த துறவியரை பல மடங்களுக்கு பிரித்து அனுப்பினார். மேலும் அம்மடத்தையும் உரோமை துறவிகளுக்கு கொடுத்தார்.
இவரின் ஆட்சியில் காண்ஸ்டான்டினோபிலுடன் சுமுக உறவு நிலவியது.
இவரின் ஆட்சி ஒரு வருடம், ஐந்து மாதங்கள் மற்றும் 10 நாட்கள் நிலைத்தது. இவரின் இறப்புக்குப் பின்பு இவர் புனித பேதுரு பேராலயத்தில் அடக்கம் செய்யப்பட்டார்.
திருத்தந்தை இரண்டாம் டோனுஸ் என்னும் பெயர் முக்கலத்தில் சில அதிகாரப்பூர்வ ஏடுகளில் ஆறாம் பெனடிக்டின் பெயருக்கு அடுத்து காணக்கிடைக்கின்றது. இது டோனுஸ் மற்றும் தோம்னுஸ் என்னும் பெயர்களுக்கிடையே நிலவிய குழப்பத்தால் ஆகும்.
வெளி இணைப்புகள்
பகுப்பு:678 இறப்புகள் பகுப்பு:இத்தாலிய திருத்தந்தையர்கள் பகுப்பு:610 பிறப்புகள்
வாழ்வில் ஒரு திருநாள் – நாடகம் (நூல்)
வாழ்வில் ஒரு திருநாள் என்னும் நூல் நான்கு சிறு நாடகங்களைக் கொண்ட ஒரு நூலாகும்.
நூலாசிரியர்
இந்நூலின் ஆசிரியர் ந. முத்து விஜயன் தேனி மாவட்டம், போடிநாயக்கனூரிலுள்ள மேல்நிலைப் பள்ளி ஒன்றில் வணிகவியல் ஆசிரியராகப் பணியாற்றுகிறார். இவர் மதுரையில் உள்ள அகில இந்திய வானொலி நிலையத்தில் நாடகக் கலைஞராகவும் வினையாற்றி வருகிறார்.
வாழ்த்துரை
இந்நூலிற்கு நூலாசிரியர் பணியாற்றும் பள்ளிக்கான ஜமீன்தாரிணி காமூலம்மாள் நினைவு அறக்கட்டளையின் தலைவர் சி. ராஜகோபால், செயலாளர் எசு. அய்யப்பன், தலைமையாசிரியர் எசு. ராஜேந்திரன், உதவித் தலைமையாசிரியர்களான பி. செளந்திரராஜன், எம். சோமசுந்தரம் ஆகியோர் நூலிற்கு வாழ்த்துரைகள் வழங்கி உள்ளனர்.
பொருளடக்கம்
இந்நூலில் வாழ்வில் ஒரு திருநாள், ஆபுத்திரன், காதல் புதிது, வானவில் எனும் தலைப்பில் நாடகங்கள் உள்ளன. இவற்றுள் வாழ்வில் ஒரு திருநாள் என்னும் நாடகம் அகில இந்திய வானொலியின் திருச்சி நிலையத்திலும் ஆபுத்திரன், காதல் புதிது என்னும் நாடகங்கள் மதுரை நிலையத்திலும் ஒலிபரப்பப்பட்டவை.வானவில் என்னும் நாடகம் இந்நூலிற்காக எழுதப்பட்டது. பகுப்பு:நாடகவியல் தமிழ் நூல்கள் பகுப்பு: 2009 தமிழ் நூல்கள் பகுப்பு:இந்தியத் தமிழ் நூல்கள்
மைசூர் பீடபூமி
மைசூர் பீடபூமி (Mysore plateau) இந்திய மாநிலமான கர்நாடகாவின் நான்கு புவியியல் வகையிலான தனித்தனி மண்டலங்களில் ஒன்றான ஒரு பீடபூமி ஆகும். பல ஏற்ற இறக்கங்களைக் கொண்ட இந்தப் பீடபூமி மேற்கிலும் தெற்கிலும் மேற்குத் தொடர்ச்சி மலைகளால் சூழப்பட்டுள்ளது. தெற்கில் நீலகிரி மலைகளோடு இந்த பீடபூமி இணைந்துள்ளது. இந்தப் பீடபூமி சுமார் 73,000 சதுர மைல்கள் (189,000 சதுர கி.மீ.) பரப்பளவுடன் 2,600 அடி (800 மீட்டர்) சராசரி உயரத்தில் உள்ளது. இந்தப் பகுதியின் சராசரி மழைப்பொழிவு அளவானது இங்குள்ள தெற்கு மலைப்பகுதிகளில் 80 அங்குலங்கள் (2,030 மி.மீ) முதல் வடக்குப் பகுதிகளில் 28 அங்குலங்கள் (710 மிமீ) வரை வேறுபடுகின்றது.
தென் கர்நாடகப் பீடபூமி எனவும் அறியப்படும் இந்த பீடபூமிக்குப் பெயர் "கரிசல் மண் நிலம்" எனப் பொருள்படும் கருநாடு என்பதிலிருந்து பெறப்பட்டது. இது தார்வரின் எரிமலைப் பாறைகள், படிக இளகல் தீப்பாறைகள் மற்றும் கருங்கற்கள் ஆகியவற்றைக் கொண்டுள்ளது. பெங்களூரு, பெங்களூரு புறநகரங்கள், சாமராஜநகர், ஹாசன், குடகு, கோலார், மண்டியா, மைசூரு மற்றும் தும்கூரு ஆகிய மாவட்டங்களை இந்தப் பீடபூமி உள்ளடக்கியுள்ளது.
வளங்கள்
கர்நாடகா வழியாகப் பாயும் காவிரி ஆற்றின் பெரும்பகுதி மைசூர் பீடபூமி வழியாகச் செல்கிறது. மேலும் கோதாவரி, கிருஷ்ணா, துங்கபத்ரா, சராவதி மற்றும் பீமா போன்ற பிற ஆறுகளையும் கொண்டுள்ளது. சராவதி ஆற்றில் இந்தியாவின் மிக உயர்ந்த அருவியான ஜோக் அருவி (830 அடி அல்லது 253 மீட்டர்) உள்ளது. இந்த அருவி இந்திய நாட்டின் நீர்மின் ஆற்றலுக்கு மிகவும் தேவையானதாகவும் முதன்மையான சுற்றுலாத் தலமாகவும் உள்ளது.
மாங்கனீசு, குரோமியம், தாமிரம் மற்றும் பாக்சைட் ஆகிய தாதுக்கள் வெட்டியெடுக்கப்படுகின்றன. பாபா பூடன் மலைப்பகுதிகளில் பெருமளவு இரும்புத் தாதுக்களும் கோலார் தங்க வயல் பகுதிகளில் தங்கமும் உள்ளன.
சோளம், பருத்தி, அரிசி, கரும்பு, எள் விதைகள், வேர்க்கடலை (நிலக்கடலை), புகையிலை, பழங்கள், தேங்காய், காபி போன்றவை இங்கு விளையும் முதன்மைப் பயிர்கள் ஆகும். இங்கு வளரும் சந்தனமரங்கள் பெருளவில் ஏற்றுமதி செய்யப்படுகின்றன, மேலும் தேக்கு மற்றும் யூகலிப்டஸ் மரங்கள் மரச்சாமான்கள் மற்றும் காகிதங்கள் தயாரிக்கப் பயன்படுகின்றன.
தொழில்கள்
ஜவுளி உற்பத்தி, உணவு மற்றும் புகையிலை பதனிடுதல் மற்றும் அச்சிடுதல் ஆகியவை முதன்மைத் தொழில்களாக இருக்கின்றன. கர்நாடக மாநிலத்தின் தலைநகரான பெங்களூரு, இந்தப் பீடபூமியின் தொழில்துறை வளர்ச்சியின் முதன்மையான இடமாக இருக்கின்றது. இங்குள்ள பிற நகரங்கள் மைசூரு, பெலகாவி, கலபுரகி, பள்ளாரி மற்றும் விஜயபுரா.
டிரெஸ்-2பி
ட்ரெஸ்-2பி (TrES-2b) அல்லது கெப்லர்-1பி (Kepler-1b) என்பது 750 ஒளி ஆண்டுகள் தொலைவில் ஜிஎஸ்சி 03549-02811 என்ற விண்மீனைச் சுற்றி வரும் ஒரு புறக்கோள் ஆகும். இதுவரையில் கண்டுபிடிக்கப்பட்ட புறக்கோள்களில் இதுவே மிகவும் இருண்டது என 2011 ஆம் ஆண்டில் கெப்லர் விண்கலம் கண்டுபிடித்தது. இதன் மீது படும் சூரிய ஒளியில் 1 விழுக்காட்டினையே வெளியே தெறிக்கிறது. இக்கோளின் திணிவு மற்றும் ஆரம் ஆகியவை இது வியாழனை ஒத்த ஒரு வளிமக் கோள் ஆக இருக்கலாம் எனக் கருதப்படுகிறது. ஆனாலும், வியாழன் போலல்லாது, இக்கோள் தனது சூரியனில் இருந்து கிட்டிய அளவு தூரத்திலேயே அமைந்துள்ளது. இதனால் சூடான வியாழன் வகைக் கோள்களுடன் இதனை வகைப்படுத்துகின்றனர்.
கண்டுபிடிப்பு
ட்ரெஸ்-2பி புறக்கோள் 2006 ஆம் ஆண்டு ஆகத்து 21 ஆம் நாள் ட்ரெஸ் (Trans-Atlantic Exoplanet Survey) என அழைக்கப்படும் டிரான்ஸ்-அத்திலாந்திக் புறக்கோள் ஆய்வு மையத்தினால் கண்டுபிடிக்கப்பட்டது. இக்கண்டுபிடிப்பு பின்னர் அதே ஆண்டு செப்டம்பர் 8 ஆம் நாள் கெக் அவதான நிலையத்தினால் உறுதிப்படுத்தப்பட்டது.
கெப்லர் திட்டம்
புறக்கோள்களை ஆய்வு செய்வதற்காக 2009 மார்ச்சில் நாசா நிறுவனம் கெப்லர் விண்கலத்தை ஏவியது. ஏப்ரல் 2009 இல் இது தனது முதலாவது தொகுதி படங்களை அனுப்பியது. இவற்றில் ட்ரெஸ்-2பி குறித்த தகவலும் அடங்கியிருந்தன.
இருண்ட கோள்
ஆகத்து 2011 இல் ட்ரெஸ்-2பி பற்றிய முக்கிய தகவல்களை அது அனுப்பியது. புறக்கோள்களில் மிகவும் இருண்ட கோள் இதுவாகும். நிலக்கரியை விட மிகக்குறைந்தலவு ஒளியையே வெளியேற்றுகிறது. இக்கோள் அசாதாரணமாகக் கருப்பாக இருப்பது எதனால் என்று தெளிவாகத் தெரியவில்லை, ஆனாலும், ஆவியான நிலையில் சோடியம், மற்றும் பொட்டாசியம், வளிம நிலையில் டைட்டேனியம் ஒக்சைடு ஆகியன அதிக அளவில் காணப்படுகின்றன எனத் தெரிகிறது. இவை ஒளியை உறிஞ்சும் தன்மை கொண்டவை.
வெளி இணைப்புகள்
பகுப்பு:புறக்கோள்கள் பகுப்பு:கெப்லர் விண்கலம் கண்டுபிடித்த புறக்கோள்கள் பகுப்பு:வளிமப் பெருங்கோள்கள்
சி. கே. குப்புசுவாமி
'''சி. கே. குப்புசாவாமி '''(மார்ச் 16, 1932 ) என்பவர் இந்திய ஒன்றியம், தமிழக அரசியல்வாதி ஆவார். இவர் கோயம்புத்தூர் மாவட்டத்தில் சந்திரபுரம்த்தில் பிறந்தவராவார். இவர் தமிழ்நாட்டின் இந்திய தேசிய காங்கிரஸின் தலைவராக இருந்தவர். மேலும் கோயம்புத்தூா் மக்களவை தொகுதியின் உறுப்பினராக பணியாற்றினார். இவர் 8 வது, 9 வது மற்றும் 10 வது மக்களவைக்கும் தேர்ந்தெடுக்கப்பட்டார். இவருக்கு கே. செளந்தாி என்ற மகளும், கே. பவித்திரன் என்ற பேரனும் உண்டு.
குறிப்புகள்
பகுப்பு:10வது மக்களவை உறுப்பினர்கள் பகுப்பு:1932 பிறப்புகள் பகுப்பு:8வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:வாழும் நபர்கள் பகுப்பு:கோயம்புத்தூர் மாவட்ட நபர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
ஹேபர் செயல்முறை
ஹேபர் செயல்முறை (Haber Process) அல்லது ஹேபர்-பொஸ்ச் செயல்முறை (Haber–Bosch process) என்பது, நைதரசனும், ஐதரசனும் சேர்ந்து அமோனியா உருவாகும் வேதி வினையைக் குறிக்கும்.
இங்கே, ΔH என்பது வினைவெப்ப ஆற்றல் ஆகும். ஹேபர் செயல்முறைக்கு இது 25 °C வெப்பநிலையில் -92.4 கிலோ ஜூல்/மோல் (kJ/mol) ஆகும்.
லீ சாட்லியர் தத்துவம் மூலம் அம்மோனியா உருவாதலுக்குச் சாதகமான நிலைகளை அறியலாம்.
இச்செயல்முறை முதலில் 1908 ஆம் ஆண்டில் ஃபிரிட்ஸ் ஹேபர் (Fritz Haber) என்பவரால் அறிமுகப்படுத்தப்பட்டது. 1910 ஆம் ஆண்டில் BASF என்னும் நிறுவனத்தில் பணி புரிந்தபோது, இம்முறையை வணிகநோக்கில் வெற்றிகரமாக ஆக்கினார். முதலாம் உலகப் போர்க் காலத்தில் ஜெர்மானியர்கள் இம் முறையைப் பயன்படுத்தி முதன் முதலாகத் தொழில் முறையில் உற்பத்தி செய்தனர்.
வெளி இணைப்புகள்
பகுப்பு:வேதியியல் செயல்முறைகள் பகுப்பு:தொழிற்துறை செயல்முறைகள் பகுப்பு:சமநிலை வேதியியல் பகுப்பு:ஊக்கியியல் பகுப்பு:வளிமத் தொழினுட்பம் பகுப்பு:செருமானியக் கண்டுபிடிப்புகள் பகுப்பு:தொழிற்சாலை வாயுக்கள்
வைபவ் நாயக்
வைபவ் நாயக் (Vaibhav Naik) (மராத்திवैभव नाईक) என்பவர் மகாராட்டிர மாநிலத்தின், சிந்துதுர்க் மாவட்டத்தைச் சேர்ந்த ஒரு சிவ சேனா அரசியல்வாதி ஆவாா். இவர் தற்போது மகாராட்டிர மாநிலம், கொங்கன் பகுதியிலுள்ள கூடல் விதான் சட்டசபை தொகுதியிலிருந்து சிவ சேனா கட்சி சார்பாக தேர்ந்தெடுக்கப்பட்டுள்ள உறுப்பினாஆக உள்ளார். 2014 ஆம் ஆண்டு நடந்த சட்டசபை தேர்தலில் 10,376 வாக்குகள் வித்தியாசத்தில் தாெழில் துறை அமைச்சரான நாராயன் ரானேவைத் தோற்கடித்தார்.
குறிப்புகள்
பகுப்பு:வாழும் நபர்கள் பகுப்பு:சிந்துதுர்க் மாவட்ட நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கல்யாணஒடை பிடாரியம்மன் கோயில்
கல்யாணஒடை பிடாரியம்மன் கோயில் தமிழ்நாட்டில் தஞ்சாவூர் மாவட்டம், கல்யாணஒடை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி18ம் நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிக்னல்
சிக்னல் நிலையான செல்லுலார் தொலைபேசி எண்களை அடையாளங் காட்டிகளாகப் பயன்படுத்தி, ஆதியந்த மறையீடு மூலமாக  அனைத்து சிக்னல் பயனர்களின் தகவல் தொடர்புகளையும் பாதுகாக்கிறது. பயனர்கள் தங்கள் அலைபேசி தொடர்புகளின் அடையாளத்தையும் தரவு சேனலின் ஒருமைப்பாட்டையும் சுயாதீனமாக சரிபார்க்க இயலும்.